Gregory House

Gregory ”Greg” House on David Shoren luoma ja Hugh Laurien näyttelemä kuvitteellinen lääkäri yhdysvaltalaisessa televisiosarjassa House. Hän on lääketieteellinen nero, joka on erikoistunut tartuntatauteihin ja munuaisia tutkivaan nefrologiaan. House johtaa diagnostiikkaosastoa kuvitteellisessa Princeton-Plainsboron opetussairaalassa.

 Yleistä 
House on omalaatuinen sekä suorasanainen persoona, jonka erikoinen lähestymistapa potilastapauksiin aiheuttaa Housen ja hänen kollegoidensa välillä paljon erimielisyyksiä. Hahmo on saanut paljon vaikutteita kuvitteellisesta salapoliisista Sherlock Holmesista.House and Holmes parallels - Radio Times, January 2006  Radiotimes.com

House joutuu käyttämään kävelykeppiä, sillä hän kärsii väärin diagnosoidun valtimotukoksen aiheuttamasta jalan lihasten rappeutumasta ja on jatkuvan kroonisen kivun vuoksi riippuvainen Vicodin-särkylääkkeestä. Hahmon inspiraatiolähde Sherlock Holmes on puolestaan riippuvainen kokaiinistaA House, MD and Sherlock Holmes Special: Predicting House Season Five Based On the Sherlock Holmes Canon . Vicodinin lisäksi House on käyttänyt ketamiiniaSarjan toisen kauden jakso "No Reason", metadoniaSarjan viidennen kauden jakso "The Softer Side", ilokaasuaSarjan kolmannen kauden jakso "Airborne" ja kärsinyt alkoholismistaSarjan kuudennen kauden jakso "Baggage".

House on musiikillisesti lahjakas ja osaa soittaa muun muassa pianoaSarjan viidennen kauden jakso "Saviors" ja kitaraa. Hänen muita harrastuksiaan ovat ruoanlaitto, perunatykitSarjan seitsemännen kauden jakso "The Dig" ja videopelien pelaaminen, useimmiten työajalla. Vapaa-aikansa hän viettää useimmiten ainoan oikean ystävänsä, James Wilsonin kanssa. Housella on ollut myös lemmikkirotta, Steve McQueen, jonka  hän pyydysti entisen kihlatunsa Stacyn ullakoltaSarjan toisen kauden jakso "Hunting". Steve menehtyy myöhemmin Housen kokeillessa potilaalle tarkoitettua hoitomenetelmää tähän.

House opiskeli lääketiedettä Johns Hopkinsin yliopistossaSarjan toisen kauden jakso "Distractions".

 Persoonallisuus 
Useimpien sarjan hahmojen mielestä House on ärsyttävä sarkastisine huomautuksineen ja suorasukaisine puheineen. House osaa aiheuttaa kommenteillaan päänvaivaa sekä omalle tiimilleen, Wilsonille ja pomolleen Lisa Cuddylle. Housen äkäisyys on selitetty sillä että hän yrittää purkaa jalastaan aiheutuvaa kipua muihin. Jalan toivuttua väliaikaisesti House muuttui pirteämmäksi ja muistutti luonteeltaan enemmän aikaa ennen jalkaan tullutta tukostaSarjan kolmannen kauden jakso "Meaning". Jouduttuaan luopumaan Vicodinista vieroituksen vuoksi, House muuttui entistä äkäisemmäksi ja meni loukkaavaksi jopa henkilökohtaisella tasollaSarjan kolmannen kauden jakso "Finding Judas". Cuddy on todennut, että House pystyy toimimaan ja työskentelemään paremmin ollessaan lääkityksen alainen vaikka Wilsonin mielestä hänen täytyisi pyrkiä aineista eroon.

Sarjan kuudennella tuotantokaudella House on psykiatrisessa hoidossa, jossa hänen lääkärinsä kuvailee häntä lievästi narsistiseksi. Wilson on kerran myöntänyt Housen olevan sosiopaattinenSarjan seitsemännen kauden jakso "Larger Than Life", mutta harvoin sadistinen. Vaikka House onkin epäseurallinen ja ulkopuolisten mielestä melkeinpä ihmisvihaaja, häntä arvostetaan ja kunnioitetaan lääkärien keskuudessa. 

 Kunnianosoitukset ja palkinnot 
Hahmon näyttelijä Hugh Laurie on voittanut roolistaan useita palkintoja, mukaan lukien kaksi Golden Globe -palkintoa parhaasta miespääosasta draamasarjassa ja SAG-palkinnon parhaana miesnäyttelijänä draamasarjassa.Loose Lips Backstage at Golden Globes abcnews.go.com Laurie oli myös Primetime Emmy -ehdokkaana vuosina 2005, 2007, 2008, 2009 ja 2010. TV Guide -lehti on puolestaan valinnut Gregory Housen kaikkien aikojen parhaaksi televisiohahmoksi.

 Lähteet 

Luokka:House (televisiosarja)
Luokka:Kuvitteelliset lääkärit
Luokka:Televisiohahmot